Fil-25 ta' April 2017, il-Kunsill adotta konklużjonijiet dwar il- pjan strateġiku tan-Nazzjonijiet Uniti għall-foresti bil-ħsieb tal- parteċipazzjoni tal-UE fit-12-il sessjoni tal-forum tan-NU dwar il-foresti. Il-konklużjonijiet jissottolinjaw l-importanza tal- Pjan Strateġiku tan-NU dwar il-foresti u l-programm ta' ħidma ta' erba' snin relatat. Il-pjan ser ikun strument ewlieni fil-promozzjoni ta' sinerġiji u l-implimentazzjoni ta' appoġġ reċiproku tal-politiki u l-programmi għal foresti tal-korpi differenti tan-NU. Dawn il-konklużjonijiet jikkonfermaw ukoll l- appoġġ sħiħ tal-UE għall-pjan u l-impenn lejn it-tisħiħ tal-implimentazzjoni ta' kwistjonijiet globali relatati mal-foresti fil-livell internazzjonali, reġjonali u nazzjonali. Il-konklużjonijiet iwittu t-triq għall-parteċipazzjoni tal-UE fit-12-il forum tan-NU dwar il-foresti ( ) mill- 1 sal-5 ta' Mejju 2017 f'New York . L-UNFF huwa korp sussidjarju bl-għan li jippromwovi "il-ġestjoni, il-konservazzjoni u l-iżvilupp sostenibbli tat-tipi kollha ta' foresti u li jsaħħaħ l-impenn politiku fit-tul għal dan l-għan". Konklużjonijiet tal-Kunsill dwar il-pjan strateġiku tan-Nazzjonijiet Uniti dwar il-foresti Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa